Մայր Թերեզան (Ագնես Գոնջա Բոյաջիու) ծնվել է 1919թ.` օգոստոսի 26-ին, Սկոպե քաղաքում` կանաչեղեն վաճառողի ընտանիքում: Դեռ դպրոցական տարիքում է հասկանում, որ պետք է իր կյանքն Աստծուն ընծայի: Եվ ահա 18 տարեկան հասակում Ագնեսը լքում է հայրական հարմարավետ տունն ու դառնում «Լորետական քույրերը» միսիոներական միության միանձնուհի: Իր վանական կյանքը սկսում է Հնդկաստանում` մի երկրում, որ հայտնի է իր ծայրահեղ աղքատությամբ: Եվ 16 տարի շարունակ, հավատքով և ճշմարտությամբ ջանում է հաղթահարել այդ աղքատությունը` աղջիկներին պատմություն և աշխարհագրություն դասավանդելով իրենց մայրենի լեզվով: